thecodefatherco/RoDrive huggingface dataset:
Întrebare: În fața dvs. circulă un tractor cu două remorci, pe ultima fiind scris „FĂRĂ SEMNALIZARE“. Intenționați să-l depășiți în apropierea unei intersecții. Cum procedați?
Variante de răspuns:
Așteptați să treceți de respectiva intersecție, chiar dacă pierdeți din timpul planificat al călătoriei
Vă angajați în depășire, întrucât autovehiculul dvs. vă permite să rulați, în mod legal, cu o viteză mai mare
Semnalizați efectuarea depășirii și accelerați, pentru ca manevra să dureze cât mai puțin
Răspuns corect: Așteptați să treceți de respectiva intersecție, chiar dacă pierdeți din timpul planificat al călătoriei
Explicație: În cazul în care vă apropiați de o intersecție și în fața dumneavoastră circulă un vehicul pe care scrie „fără semnalizare”, ca de exemplu un tractor cu două remorci, nu depășiți acest vehicul până nu treceți de respectiva intersecție, deoarece neavând semnalizare, tractorul poate schimba direcția de mers fără ca dumneavoastră să sesizați acest lucru, astfel depășirea nu s-ar efectua în condiții de siguranță.
Întrebare: Care dintre următoarele obligații revin conducătorului de vehicul?
Variante de răspuns:
Să reducă viteza, atunci când trece pe lângă un polițist de circulație aflat în serviciu pe drumul public
Să mențină curate plăcuțele cu numărul de înmatriculare, pentru a fi vizibile
Să circule cu o viteză inferioară celei prescrise de indicatorul „viteză minimă obligatorie“
Răspuns corect: Să mențină curate plăcuțele cu numărul de înmatriculare, pentru a fi vizibile
Explicație: Conducătorul de autovehiculNUare obligația să reducă viteza atunci când trece pe lângă un polițist de circulație aflat în serviciu pe drumul public. Conducătorul de autovehicul este obligat să mențină curate plăcuțele cu numărul de înmatriculare, pentru a fi vizibile. Conducătorul de autovehicul nu are obligația să circule cu o viteză inferioară celei prescrise de indicatorul „Viteză minimă obligatorie“, acest indicator obligă să se circule cu o viteză superioară, nu inferioară celei prescrise de indicator.
Întrebare: Este permis ca un conducător de vehicul, angajat într-un accident de circulație din care a rezultat moartea sau lovirea unei persoane, să plece de la locul faptei?
Variante de răspuns:
Da, cu condiția să lase vehiculul la locul accidentului
Da, dacă victima a fost transportată la spital
Nu, fără încuviințarea organelor de poliție
Răspuns corect: Nu, fără încuviințarea organelor de poliție
Explicație: Conducătorului unui vehicul implicat într-un accident de circulație în urma căruia a rezultat moartea sau vătămarea integrității corporale ori a sănătății unei persoane, are obligația să anunțe imediat poliția, să nu modifice sau să șteargă urmele accidentului și nu îi este permis să părăsească locul faptei. Acesta poate să părăsească locul faptei cu încuviințarea poliției, care cercetează accidentul. Dacă acesta părăsește locul faptei fără încuviințarea poliției, fapta constituie infracțiune și se pedepsește cu închisoarea de la 2 la 7 ani. Dar trebuie știut că dacă, în lipsa altor mijloace de transport, conducătorul vehiculului transportă el însuși persoanele rănite la cel mai apropiat spital și declară datele personale și numărul vehiculului condus, acestea fiind consemnate într-un registru special, și dacă se înapoiază imediat la locul accidentului,NU CONSTITUIE INFRACȚIUNE.
Întrebare: Care autovehicule trebuie să-și refacă inspecția tehnică înainte de termen?
Variante de răspuns:
Autovehiculele mai vechi de 10 ani
Autovehiculele cu sistemele de frânare și de direcție grav avariate
Autovehiculele cu inscripția „şcoală“
Răspuns corect: Autovehiculele cu sistemele de frânare și de direcție grav avariate
Explicație: Legislația rutieră nu prevede că vechimea autovehiculelor să influențeze termenul de refacere a inspecției tehnice periodiceînainte de termenul normal. Autovehiculele din categoria B vor efectua ITP-ul la 2 ani. Dacă autovehiculul are o vechime de cel puțin 12 ani ITP-ul se va efectua la un an, cu excepția vehiculelor de interes istoric. Dar cele cu sistemele de frânare și de direcție grav avariate se va urgenta repararea acestora, doar în ateliere specializate, care au personal calificat. După reparare, trebuie refăcută inspecția tehnică, chiar dacă termenul acesteia de valabilitate nu a expirat, pentru a fi apte din punct de vedere tehnic și a nu risca sa pună în pericol siguranța circulației rutiere. Autovehiculele speciale pentru instruirea elevilor școlilor auto trebuie să efectueze inspecția tehnică periodică la 12 luni.
Întrebare: Pe care dintre cele două benzi trebuie să se încadreze conducătorul de vehicul și de la ce distanță față de intersecție, pentru a schimba direcția de mers spre dreapta, într-o localitate?
Variante de răspuns:
Pe banda de lângă axul drumului, de la cel puțin 100 m
Pe banda din dreapta, de la cel puțin 50 m
Pe oricare bandă, de la cel puțin 50 m
Răspuns corect: Pe banda din dreapta, de la cel puțin 50 m
Explicație: Legislația rutieră prevede că atunci când pe benzile de circulație se găsescmarcaje prin săgeți de selectare pe benzisă vă încadrați pe banda de circulație corespunzătoare direcției de mers voite cu cel puțin 50 de metri înainte de intersecție. Însă atunci când circulați pe un drum cu două benzi de circulație pe sens dorind să schimbați direcția de deplasare spre dreapta, iar pe respectivele benzinu se găsesc marcaje cu săgeți de selectare pe benzi, trebuie să vă încadrați pe banda din dreapta de la cel puțin 50 de metri înainte de intersecție. Este greșit din punct de vedere al siguranței și al fluidizării traficului să vă încadrați pe banda din stânga pentru a efectua un viraj către dreapta. Dacă vă veți încadra pe banda din stânga trebuie să acordați prioritate celor de pe banda din dreapta pentru că dvs. veți pătrunde pe banda acestora atunci când virați către dreapta și trebuie să respectați regulile privind circulația pe benzi.
Întrebare: Ce obligații aveți dacă întâlniți un vehicul cu semnalele speciale de avertizare luminoase de culoare albastră în funcțiune?
Variante de răspuns:
Nicio obligație, deoarece semnalul albastru se adresează coloanelor în mișcare
Opriți cât mai aproape de marginea drumului
Acordați prioritate vehiculului de mai sus
Răspuns corect: Acordați prioritate vehiculului de mai sus
Explicație: Semnalele speciale de avertizare cu lumină de culoareALBASTRĂ, împreună cu cele sonore, vă obligă să acordați prioritate de trecere, iar pentru a acorda prioritate trebuie să reduceți viteza de deplasare, să eliberați banda de circulație pe care vă deplasați sau să circulați cât mai aproape de bordură ori de acostament. În cazul în care, pentru acordarea de prioritate, trebuie să și opriți, aveți obligația de a face acest lucru.
Întrebare: Cum trebuie să procedați dacă, circulând cu viteza maximă admisă de lege, observați că un alt autovehicul încearcă să vă depășească?
Variante de răspuns:
Să nu măriți viteza și să circulați pe partea din dreapta a drumului, permițând efectuarea depășirii
Să semnalizați cu lumina intermitentă că ați înțeles intenția celuilalt autovehicul de a vă depăși
Să folosiți semnalele sonore și luminoase, pentru a-l atenționa pe conducătorul celuilalt autovehicul că depășește limita vitezei
Răspuns corect: Să nu măriți viteza și să circulați pe partea din dreapta a drumului, permițând efectuarea depășirii
Explicație: Circulând cu viteză maximă admisă observați că un alt vehicul încearcă să vă depășească, în această situație aveți obligația de a nu mări viteza de deplasare și de a circula cât mai aproape de marginea din dreapta a părții carosabile sau a benzii pe care vă deplasați, fără a semnaliza în vreun fel conducătorul că depășește limita de viteză. Semnalizarea cu lumina intermitentă se referă la semnalizarea cu luminile de avarie, iar acestea se vor folosi doar în condiții bine stabilite de legislația rutieră. Mai mult de atât, cel care vă depășește nu va înțelege mesajul transmis de dvs. și este posibil să-l deruteze. Legislația rutieră nu vă obligă să semnalizați conducătorii de vehicule care nu respectă regimul legal de viteză sau care nu respectă regulile de circulație. Mai mult de atât, cel care vă depășește nu va înțelege mesajul transmis de dvs. și este posibil să-l deruteze.
Întrebare: Limita maximă de viteză cu care este permisă circulația autovehiculelor în afara localităților, atunci când vizibilitatea este redusă sub 100 m, în condiții de ceață, este de:
Variante de răspuns:
70 km/h
50 km/h
90 km/h
Răspuns corect: 50 km/h
Explicație: Atunci când vizibilitatea este redusă sub 100 de metri, în condiții de ceață, ploi torențiale sau ninsori abundente, aveți obligația să circulați cu o viteză care să nu depășească 30 de km/h în localități și 50 de km/h în afara localităților.
Întrebare: La plecarea de pe loc cu vehiculul, vă revin următoarele obligații:
Variante de răspuns:
Să evitați ambalarea excesivă a motorului
Să evitați bruscarea comenzilor vehiculului
Să acordați prioritate de trecere vehiculelor care circulă pe drum, indiferent de direcția de mers
Răspuns corect: Să acordați prioritate de trecere vehiculelor care circulă pe drum, indiferent de direcția de mers
Explicație: Legislația rutieră nu interzice în mod expres ambalarea excesivă a motorului la plecarea de pe loc cu vehiculul. Însă, dacă această ambalare este produsăîn mod intenționatprin accelerarearepetatăa motorului,de natură a stânjeni persoanele aflate în zona drumului publicse încadrează laconducere agresivăși este interzisă conform articolului 54^1 alineatul (2) litera i) din OUG 195/2002 (postat mai jos). Legislația rutieră nu prevede o obligație sau o interzicere legată de bruscarea comenzilor vehiculului Însă, din punct de vedere al conduitei preventive, nu se recomandă bruscarea comenzilor vehiculului. Atunci când doriți să repuneți în mișcare vehiculul, aveți obligația de a semnaliza din timp manevra, de a acorda prioritate de trecere tuturor vehiculelor care circulă pe drumul public, indiferent de direcția acestora de deplasare, precum și obligația de a vă asigura că puteți efectua manevra fără a perturba circulația sau fără a pune în pericol siguranța celorlalți participanți la trafic.
Întrebare: Dacă, din motive obiective, vă deplasați cu viteză redusă, trebuie:
Variante de răspuns:
Să circulați numai pe banda de lângă acostament sau bordură
Să circulați numai pe banda de lângă axul drumului, semnalizând cu luminile de avarie
Să emiteți semnale luminoase și sonore, pentru a preveni orice posibil eveniment
Răspuns corect: Să circulați numai pe banda de lângă acostament sau bordură
Explicație: Pe drumurile cu mai multe benzi de circulație pe sens, acestea se vor folosi în funcție de intensitatea traficului și viteza de deplasare, având obligația de a reveni pe prima bandă ori de câte ori este posibil. Prin urmare, se va circula pe cât posibil pe banda de lângă bordură sau acostament (banda 1), inclusiv în cazul în care vă deplasați cu viteză redusă. Dar vehiculul care se deplasează foarte lent și/sau constituie el însuși un pericol pentru ceilalți participanți la trafic trebuie să pună în funcțiune luminile de avarie. Banda de lângă axul drumului o vom folosi atunci când celelalte benzile sunt încărcate, cu condiția să circulăm mai repede decât cei de pe celelalte benzi, dar numai cât să trecem înaintea lor, după care trebuie să revenim pe celelalte benzi, descendent, ca să ajungem pe banda 1 ori de câte ori este posibil. Legislația rutieră nu obligă la emiterea de semnale sonore, dar obligă la folosirea luminilor de avarie, dacă vehiculul se deplasează foarte lent și/sau constituie el însuși un pericol pentru ceilalți participanți la trafic.
Întrebare: La trecerea autovehiculelor cu regim de circulație prioritar, care au în funcțiune mijloacele de avertizare sonoră și luminoasă de culoare albastră, sunteți obligat:
Variante de răspuns:
Să reduceți viteza
Să circulați cât mai aproape de marginea drumului în sensul de deplasare
Să acordați prioritate de trecere
Răspuns corect: Să reduceți viteza
Să circulați cât mai aproape de marginea drumului în sensul de deplasare
Să acordați prioritate de trecere
Explicație: Semnalele speciale de avertizare cu lumină deculoare ALBASTRĂ, împreună cu cele sonore, vă obligă să acordați prioritate de trecere, iar pentru a acorda prioritate de trecere trebuie să reduceți viteza de deplasare și să circulați cât mai aproape de marginea drumului, în sensul de deplasare, mai exact cât mai aproape de bordura ori de acostamentul din partea dreaptă. În cazul în care, pentru acordarea de prioritate, este nevoie să și opriți, trebuie să o faceți. Un exemplu bun ar fi intersecțiile în care este nevoie de oprire pentru a putea acorda prioritate de trecere acestor autovehicule cu regim de circulație prioritară. Trebuie știut că acestor autovehicule cu regim de circulație prioritară le este permis să folosească semnalele luminoase fără a fi însoțite de cele sonore, în funcție de natura misiunii ori de condițiile de trafic, situație în care autovehiculul respectiv nu are regim de circulație prioritară. Dar situația inversă, să folosească doar semnalele sonore, fără a fi însoțite de cele luminoase, nu le este permisă.
Întrebare: În care dintre următoarele situații sunteți obligat să circulați cu o viteză care să nu depășească 30 km/h în localități?
Variante de răspuns:
În zona de acțiune a indicatorului de avertizare "accident"
Când vizibilitatea este sub 100 m, în condiții de ceață
La intersectarea cu vehiculele care circulă din sens opus
Răspuns corect: În zona de acțiune a indicatorului de avertizare "accident"
Când vizibilitatea este sub 100 m, în condiții de ceață
Explicație: Legislația rutieră vă obligă să circulați cu o viteză care să nu depășească 30 de km/h în localități sau 50 de km/h în afara localităților în zona de acțiune a indicatorului „Accident” precum și atunci când vizibilitatea este redusă sub 100 de metri în condiții de ceață, ploi torențiale sau ninsori abundente. NU aveți obligația de a reduce viteza de deplasare la 30 de km/h în localități la intersectarea cu vehiculele care circulă din sens opus. Obligația de a reduce viteza de deplasare,dar nu se specifică până la ce limită trebuie redusă, o aveți pe timp de noapte, când întâlniți alte vehicule care circulă din sens opus.
Întrebare: În ce situaţie poate fi reţinut certificatul de înmatriculare al unui vehicul?
Variante de răspuns:
Autovehiculul are aplicate afișe publicitare
Datele din certificatul de înmatriculare nu concordă cu caracteristicile tehnice ale vehiculului
Deținătorul nu face dovada încheierii asigurării auto de răspundere civilă
Răspuns corect: Datele din certificatul de înmatriculare nu concordă cu caracteristicile tehnice ale vehiculului
Deținătorul nu face dovada încheierii asigurării auto de răspundere civilă
Explicație: Certificatul de înmatriculareNUse reține dacă autovehiculul are aplicate afișe publicitare,cu condiția ca acesteasă nu restrângă sau estompeze vizibilitatea în timpul mersului, atât din interior, cât și din exterior sau să nu diminueze eficacitatea dispozitivelor de iluminare și semnalizare luminoasă ori citirea numărului de înmatriculare. Certificatul de înmatriculare se reține de către politia rutieră dacă datele din certificatul de înmatriculare nu concordă cu caracteristicile tehnice ale vehiculului sau deținătorul nu face dovada încheierii asigurării auto de răspundere civilă.
Întrebare: Neeliberarea completă a frânei de staționare determină:
Variante de răspuns:
Zgomote în zona manetei frânei de mână
Un consum suplimentar de carburant
Încălzirea excesivă a butucilor roților din spate
Răspuns corect: Un consum suplimentar de carburant
Încălzirea excesivă a butucilor roților din spate
Explicație: Neeliberarea completă a frânei de staționare (frâna de mână) face ca mașina să meargă înfrânat având nevoie de mai multă putere de tracțiune și determină un consum suplimentar de carburant. De asemenea, determina încălzirea excesivă a butucilor roților din spate din cauza frecării continue a elementelor de frână. Neeliberarea completă a frânei de staționare nu produce zgomote în zona manetei frânei de mană, dar poate produce zgomote în zona roților din spate, de regulă, zgomote metalice ascuțite.
Întrebare: Ce obligații are conducătorul unui vehicul atunci când dorește să intre sau să iasă dintr-un rând de vehicule staționate?
Variante de răspuns:
Să se asigure că distanța dintre vehicule este suficientă pentru parcarea vehiculului
Să semnalizeze și să se asigure că poate executa manevra
Să nu execute manevra în zona de acțiune a indicatorului „staționarea interzisă“
Răspuns corect: Să semnalizeze și să se asigure că poate executa manevra
Explicație: Legislația rutieră nu specifică o distanță minimă ce trebuie respectată între vehiculele staționate și nici nu impune, în mod expres, obligația de a vă asigura că distanța dintre vehicule este suficientă pentru parcarea vehiculului pe care îl conduceți. Atunci când doriți să efectuați o manevră de ieșire dintr-un rând de vehicule staționate sau de intrare într-un asemenea rând, aveți obligația de a semnaliza din timp manevra, de a acorda prioritate de trecere tuturor vehiculelor care circulă pe drumul public, indiferent de direcția acestora de deplasare, precum și obligația de a vă asigura că puteți efectua manevra fără a perturba circulația sau fără a pune în pericol siguranța celorlalți participanți la trafic. În cazul în care intenționați să opriți vehiculul, intrând într-un rând de vehicule staționate, nu este necesar să vă preocupe existența indicatorului „Staționarea interzisă”, deoarece este permisă oprirea la întâlnirea acestui indicator, oprirea fiind imobilizarea voluntară a unui vehicul pe o durată de cel mult 5 minute.
Întrebare: Oprirea este interzisă:
Variante de răspuns:
În zona în care este instalat indicatorul „staționarea interzisă“
În zona indicatorului „depășirea interzisă“
În dreptul căilor de acces care deservesc proprietățile alăturate drumurilor publice
Răspuns corect: În zona indicatorului „depășirea interzisă“
Explicație: În zona de acțiune a indicatorului „Staționarea interzisă” se interzicestaționarea, nu se interzice șioprirea. Între oprire și staționare fiind o diferență, pe care o găsiți aici -Diferența dintre oprire și staționare. Oprirea voluntară a vehiculelor este interzisă la întâlnirea indicatorului „Depășirea autovehiculelor, cu excepția motocicletelor fără ataș, interzisă”. Conducătorul auto care întâlnește acest indicator nu are voie să depășească niciun vehicul cu motor, cu excepția motocicletelor fără ataș, însă are voie să depășească vehicule simple (biciclete, vehicule cu tracțiune animală, vehicule împinse sau trase cu brațul). În dreptul căilor de acces care deservesc proprietățile alăturate drumului public se interzicestaționarea,oprirea fiind permisă. Între oprire și staționare fiind o diferență, pe care o găsiți aici -Diferența dintre oprire și staționare.
Întrebare: Cum constatați, în timpul mersului, fără a vă pune în pericol, dacă pe șosea este polei?
Variante de răspuns:
Frânați puternic
Circulați cu viteză redusă și frânați cu atenție, ca să verificați cum reacționează autovehiculul dvs.
Circulați pe axul central al drumului
Răspuns corect: Circulați cu viteză redusă și frânați cu atenție, ca să verificați cum reacționează autovehiculul dvs.
Explicație: Din punct de vedere al conduitei preventive, pentru a constata apariția poleiului pe carosabil, se recomandă să se circule cu viteză redusă și să se frâneze cu atenție, pentru a vedea cum reacționează autovehiculul. Înainte de a efectua această manevră trebuie să vă asigurați că nu puneți în pericol siguranța celorlalți participanți la trafic.
Întrebare: Ce măsuri trebuie să ia conducătorul de vehicule care constată că un autoturism s-a răsturnat în afara drumului și există persoane accidentate?
Variante de răspuns:
Oprește, anunță poliția și, dacă este cazul, transportă răniții la cea mai apropiată unitate sanitară
Nu are nicio obligație
Ajută la repunerea autovehiculului pe roți
Răspuns corect: Oprește, anunță poliția și, dacă este cazul, transportă răniții la cea mai apropiată unitate sanitară
Explicație: Conducătorul de vehicul care constată că un autoturism s-a răsturnat în afara drumului șiexistă persoane accidentate, trebuie să oprească, să anunțe poliția la numărul unic de urgență 112 și, dacă este cazul, transportă răniții la cea mai apropiată unitate sanitară. Transportarea victimelor la spital se face, în mod normal, cu o ambulanță special dotată în acest sens, cu sau fără medic, în funcție de starea victimei, dar cel mai des ambulanța este însoțită de un medic. Însă,în lipsa altor mijloace de transport,în cazul în care starea victimei permite, transportarea victimei la cea mai apropiată unitate sanitară în măsură să acorde asistență medicală necesarăpoate fi făcutăde către conducătorul unui vehicul care observă respectivul eveniment, ori chiar de către conducătorul unui vehicul implicat în respectivul accident, cu vehiculul care a provocat accidentul, acesta având obligația să declare datele personale de identitate și numărul de înmatriculare sau înregistrare a vehiculului condus, consemnate într-un registru special, și să se înapoieze imediat la locul accidentului, caz în care părăsirea locului accidentuluiNU CONSTITUIE INFRACȚIUNE.
Întrebare: Ce obligații are conducătorul unui vehicul care circulă în zona de frontieră?
Variante de răspuns:
Să oprească imediat vehiculul la semnalele regulamentare ale polițiștilor de frontieră aflați în zona de competență
Să reducă viteza sub limita legală
Să circule cu faza de întâlnire în funcțiune, deoarece se află în zona de frontieră
Răspuns corect: Să oprească imediat vehiculul la semnalele regulamentare ale polițiștilor de frontieră aflați în zona de competență
Explicație: Conducătorul unui vehicul care circulă în zona de frontieră are obligația să oprească imediat vehiculul la semnalele regulamentare ale polițiștilor de frontieră aflați în zona de competență. Obligația conducătorului de vehicul să oprească la semnalele polițiștilor de frontieră este valabilă și în afara zonei de frontieră. Oriunde v-ați afla, nu doar în zona de frontieră, aveți obligația să respectați viteza maximă admisă pe sectorul de drum pe care circulați și pentru categoria din care face parte vehiculul condus, precum și cea impusă prin mijloacele de semnalizare. În plus, în această variantă nu se specifică dacă este vorba despre limita maximă de viteză sau viteza minimă obligatorie. Dacă ați circulape timp de noapte, ați avea obligația de a folosi, fie luminile de întâlnire (denumite și faza scurtă) fie luminile de drum (denumite și faza lungă),în funcție de gradul de iluminare a drumului public. Dacă ați circulape timp de zi, ați avea obligația de a folosi luminile de întâlnire (faza scurtă)sauluminile pentru circulația diurnă „DRL”, după cum considerați dvs.. Având în vedere că nu este specificat dacă se circulă pe timp de zi sau de noapte, nu se poate distinge o obligație clară, însă în niciun caz nu putem spune că trebuie să circulați cu faza de întâlnire în funcțiune deoarece vă aflați în zona de frontieră, pentru că această obligație nu este prevăzută în legislația rutieră. Mai multe informații despre obligația de a circula și pe timpul zilei cu luminile de întâlnire sau cu luminile pentru circulația diurnă în funcțiune găsiți aici -Obligația de a folosi luminile de întâlnire (faza scrută) sau luminile DRL pe timp de zi.
Întrebare: Sunteți obligat să aveți în autovehicul / tractor agricol sau forestier:
Variante de răspuns:
Numai trusa medicală de prim ajutor
Numai trusa medicală de prim ajutor și triunghiuri reflectorizante
O trusă medicală de prim ajutor, două triunghiuri reflectorizante și un stingător de incendiu omologat
Răspuns corect: O trusă medicală de prim ajutor, două triunghiuri reflectorizante și un stingător de incendiu omologat
Explicație: Conducătorul de autovehicul, tractor agricol sau forestier și tramvai este obligat să poarte în acesta, când este condus pe drumurile publice, trusă medicală de prim ajutor, două triunghiuri reflectorizante și un stingător de incendiu, toate acestea să fie omologate. De la această obligație sunt exceptate autovehiculele din categoriile AM, A1, A2 și A.